{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošču za nacrt programa potpore za obnovu narušenog proizvodnog potencijala u sektoru mesnog govedarstva, svinjogojstva, te mesnog ovčarstva i kozarstva za razdoblje od 2025. do 2027. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZORAN KLEMEN","NACRT PROGRAMA POTPORE ZA OBNOVU NARUŠENOG PROIZVODNOG POTENCIJALA U SEKTORU MESNOG GOVEDARSTVA, SVINJOGOJSTVA, TE MESNOG OVČARSTVA I KOZARSTVA ZA RAZDOBLJE OD 2025. DO 2027. GODINE,","Molim da se u nacrt programa doda i sektor peradarstva koji munjevitom brzinom ide silaznom putanjom.","Primljeno na znanje","Sukladno modelu potpore, a u cilju obnove narušenog proizvodnog potencijala, predmet predloženog programa su sektori mesnog govedarstva, svinjogojstva te mesnog ovčarstva i kozarstva kao sektori u kojima je zabilježen najveći pad proizvodnog potencijala i najniža samodostatnost u proizvodnji mesa.\nMinistarstvo poljoprivrede, šumarstva i ribarstva kontinuirano prati stanje u svim sektorima primarne proizvodnje pa tako i u peradarskom sektoru. Obzirom da je sektor peradarstva i do sada bio uključen u sve mjere potpore uslijed tržišnih poremećaja, Ministarstvo će i u budućem razdoblju podupirati sektor peradarske proizvodnje sukladno raspoloživim alatima i modelima potpore."]
[2,"ZDRAVKO KLEMEN","NACRT PROGRAMA POTPORE ZA OBNOVU NARUŠENOG PROIZVODNOG POTENCIJALA U SEKTORU MESNOG GOVEDARSTVA, SVINJOGOJSTVA, TE MESNOG OVČARSTVA I KOZARSTVA ZA RAZDOBLJE OD 2025. DO 2027. GODINE,,\n1.UVOD","Poštovani,\nApeliram za pomoć za sektor peradarstva (tov brojlera) u više segmenata.Natječaja za peradarstvo nije bilo već 6 godina .Da bi opstali trebamo ulagati u novu tehnologiju ,strojeve i već stare dotrajale objekte i opremu.S obzirom da je cijena piletine limitirana  već dvije godine,također mislim da se sektor peradarstva dovodi u propast.Cijena piletine je limitirana ,a svi energenti i radna snaga su poskupjeli za 50% pa čak i 100%.\nŠto se tiče dobrobiti, peradarstvo (tov brojlera) ima samo dvije mjere dobrobiti sa minimalnim iznosima,dok sve ostale grane stočarstva imaju po 4-5 mjera","Primljeno na znanje","Investicije u primarnu poljoprivrednu proizvodnju u peradarstvu biti će omogućene provedbom sektorskih natječaja kroz intervenciju 73.10. Potpora za ulaganja u primarnu poljoprivrednu proizvodnju, a intervencija 70.06. Plaćanja za dobrobit životinja biti će predmetom sljedećih izmjena Strateškog plana Zajedničke poljoprivredne politike Republike Hrvatske 2023. – 2027."]
[3,"ZORAN KLEMEN","NACRT PROGRAMA POTPORE ZA OBNOVU NARUŠENOG PROIZVODNOG POTENCIJALA U SEKTORU MESNOG GOVEDARSTVA, SVINJOGOJSTVA, TE MESNOG OVČARSTVA I KOZARSTVA ZA RAZDOBLJE OD 2025. DO 2027. GODINE,,\n1.UVOD","Poštovani,\nDrago mi je da mislite i potičete govedarstvo, svinjogojstvo, ovčarstvo i kozarstvo, ali me zanima zašto se konstantno izbjegava peradarstvo i to konkretno me zanima tov pilića odnosno brojlera? \nZašto godinama ne postoji natječaj za peradare, zašto mislite da je to nama nepotrebno?\nCijena piletine je limitirana već 2 godine a troškovi su višestruko narasli.\nTov peradi je 24-satni posao pogotovo u intenzivnom tovu. Za 20 minuta bez struje gubite cijelu proizvodnju kao i za 2 sata bez grijanja.\n\nS jedne strane smatra se da je Hrvatska samodostatna u proizvodnji peradi tj pilića a s druge strane se na široka vrata puštaju strani \"investitori\" koji bi u slučaju ostvarenja svog mega projekta apsolutno uništili hrvatske peradare koji su zasnovani na europskom modelu obiteljskih poljoprivrednih gospodarstava jer se tu ne radi o zdravoj konkurenciji nego o monopolu, ekološkoj bombi zbog  velike koncentracije peradi na istom prostoru, te do uništenja desetljećima sticanih obiteljskih gospodarstava uz koja su vezane tisuće obitelji što direktno što indirektno. te posljedično i do propadanja raznih industrija vezanih uz njih koje također egzistiraju desetljećima te su prošla kritična razdoblja od rata do ptičje gripe i Covid-a 19  te se uspješno borila i izborila.\n\nZašto sada uništavati tu do sada uspješnu granu poljoprivrede???\n\nTov brojlera je najveći potrošač energenata u cijeloj stočarskoj proizvodnji. Prvih 10 dana pilićima je potrebna temperatura zraka na podu 30 - 34 stupnja i to tokom cijele godine. Farme se griju plinom ili lož uljem čija je cijena višestruko narasla.\nTakođer s obzirom na klimatske promjene farme za tov pilića bez kvalitetne ventilacije i rashladnog sustava više neće moći funkcionirati te stoga hitno trebamo  dodatnu financijsku pomoć radi ulaganja u opremu.\nBrojleri imaju samo dvije mjere dobrobiti sa minimalnim iznosima dok druge stočarske proizvodnje imaju po nekoliko mjera te se stoga peradarstvo nalazi u neravnopravnom položaju u odnosu na ostale stočarske grane.\nPrijedlog je pravednija raspodjela državnih i EU sredstava jer su peradari trenutno na koljenima, a mnogi već i ne rade u zimskom i ljetnom periodu kadu su najveći troškovi proizvodnje i najveći rizici od uginuća što zbog velikih vrućina bez adekvatnog hlađenja što zbog neisplativosti u zimskom periodu zbog dodatnih troškova grijanja.\nPeradare treba pod hitno poduprijeti dok ne bude kasno.","Primljeno na znanje","Sukladno modelu potpore, a u cilju obnove narušenog proizvodnog potencijala, predmet predloženog programa su sektori mesnog govedarstva, svinjogojstva te mesnog ovčarstva i kozarstva kao sektori u kojima je zabilježen najveći pad proizvodnog potencijala i najniža samodostatnost u proizvodnji mesa.\n \nMinistarstvo poljoprivrede, šumarstva i ribarstva kontinuirano prati stanje u svim sektorima primarne proizvodnje pa tako i u peradarskom sektoru. Obzirom da je sektor peradarstva i do sada bio uključen u sve mjere potpore uslijed tržišnih poremećaja, Ministarstvo će i u budućem razdoblju podupirati sektor peradarske proizvodnje sukladno raspoloživim alatima i modelima potpore."]
[4,"MLADEN KARAVIDOVIĆ","NACRT PROGRAMA POTPORE ZA OBNOVU NARUŠENOG PROIZVODNOG POTENCIJALA U SEKTORU MESNOG GOVEDARSTVA, SVINJOGOJSTVA, TE MESNOG OVČARSTVA I KOZARSTVA ZA RAZDOBLJE OD 2025. DO 2027. GODINE,,\n1.UVOD","Zanima me kad će biti kakva pomoć za sektor peradarstva.Peradarstvo kao osnovni energent koristi plin a on je u odnosu na 2022 poskupio 100%.Cijena piletine je zamrznuta već 2 godine a trošak radne snage je za 50 % veći.U iaks mjerama ruralnog razvoja za dobrobit životinja svi imaju 4 do 5 mjera dok mi imamo samo dvije.Natječaj za peradarstvo nije bilo 6 godina","Primljeno na znanje","Sukladno modelu potpore, a u cilju obnove narušenog proizvodnog potencijala, predmet predloženog programa su sektori mesnog govedarstva, svinjogojstva te mesnog ovčarstva i kozarstva kao sektori u kojima je zabilježen najveći pad proizvodnog potencijala i najniža samodostatnost u proizvodnji mesa.\n \nMinistarstvo poljoprivrede, šumarstva i ribarstva kontinuirano prati stanje u svim sektorima primarne proizvodnje pa tako i u peradarskom sektoru. Obzirom da je sektor peradarstva i do sada bio uključen u sve mjere potpore uslijed tržišnih poremećaja, Ministarstvo će i u budućem razdoblju podupirati sektor peradarske proizvodnje sukladno raspoloživim alatima i modelima potpore.\n \nInvesticije u primarnu poljoprivrednu proizvodnju u peradarstvu biti će omogućene provedbom sektorskih natječaja kroz intervenciju 73.10. Potpora za ulaganja u primarnu poljoprivrednu proizvodnju, a intervencija 70.06. Plaćanja za dobrobit životinja biti će predmetom sljedećih izmjena Strateškog plana Zajedničke poljoprivredne politike Republike Hrvatske 2023. – 2027."]
[5,"UDRUGA UZGAJIVAČA OVACA I KOZA OSJEČKO-BARANJSKE ŽUPANIJE","NACRT PROGRAMA POTPORE ZA OBNOVU NARUŠENOG PROIZVODNOG POTENCIJALA U SEKTORU MESNOG GOVEDARSTVA, SVINJOGOJSTVA, TE MESNOG OVČARSTVA I KOZARSTVA ZA RAZDOBLJE OD 2025. DO 2027. GODINE,,\n6.OBLIK I NAČIN DODJELE POTPORE","Postovani, kod  formule izracuna za maksimalni iznos potpore po poljoprivrednom gospodarstvu vrijednost KSP koeficijenta iz važećeg EVPG kalkulatora je niska (125€), te ne prati stvarno stanje na trzistu. Trenutna vrijednost rasplodnog grla, ovisno o pasmini krece se od 200-300€ po grlu, te smatramo kako se kod izracuna ne bi trebala koristiti ta formula ili navedeni koeficijent.\nLijep pozdrav,\nVinko Sičaja, predsjednik udruge ovčara i kozara Osječko baranjske županije.","Primljeno na znanje","Jedini relevantni podatak koji služi za dobivanje podataka o ekonomskoj veličini poljoprivrednog gospodarstva je FADN ili EVPG kalkulator.\nU programu je navedeno da se u izračunu koriste koeficijenti standardnog prinosa proizvodnje, koji se preuzimaju iz važećeg kalkulatora ekonomske veličine poljoprivrednog gospodarstva (EVPG) Sustava poljoprivrednih knjigovodstvenih podataka (engl. Farm Accountancy Data Network - FADN). U tijeku je izrada novog EVPG-a u kojem će se ažurirati vrijednosti te će se u budućem razdoblju koristiti novi koeficijenti.\nSukladno odredbama prilikom izračuna potpore biti će korištene u tom trenutku aktualne vrijednosti i z EVPG-a."]